Hæfir og vanhæfir dómarar

Per Christiansen norskur dómari við EFTA dómstólinn hefur ákveððið að víkja sæti í ICESAVE málinu vegna vanhæfis. Per telur ekki sæma að sitja í dómnum vegna þess að hann skrifaði blaðagrein um málið. Á sama tíma og Per víkur sæti ákveður Páll Hreinsson dómari við sama dómstól að sitja sem fastast og dæma um ICESAVE þó að hann hafi skrifað um 100 blaðsíður um málið.

Markmið með hæfisreglum er að tryggja hlutleysi og traust á málsmeðferð dómstóls. Þær miða að því að koma í veg fyrir að þeir sem hafa tengsl við málefnið, málsaðila eða eiga hagsmuna að gæta dæmi í málum. Markmið hæfisreglna er ekki eingöngu að koma í veg fyrir að ómálefnaleg sjónarmið hafi áhrif á niðurstöður mála. Þær eiga að auka traust almennings og málsaðila á því að niðurstaðan verði hlutlæg og réttlát.

Vegna fyrri skrifa Páls Hreinssonar um ICESAVE málið er hætt við að Bretar og Hollendingar og jafnvel fleiri geti gert niðurstöðuna tortryggilega ef EFTA dómstóllinn dæmir Íslandi í hag. Dómurinn yrði þá ekki endir á deilunni um ICESAVE eins og menn höfðu vonað.

Fyrri ummæli:
ótrúlegt dómgreindarleysi Páls. kv. þþ

Ummæli:
Hafðu engar áhyggjur, Íslendingar skíttapa þessu máli.

Verkefni: Tilfinning
Merking: Ógeðistilfinning